เทศบัญญัติเทศบาลตำบลบางกระสั้นเทศบัญญัติเทศบาลตำบลบางกระสั้นเรื่องการกำจัดสิ่งปฏิกูลและมูลฝอยพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลบางกระสั้นว่าด้วยการกำจัดสิ่งปฏิกูลและมูลฝอย พ.ศ. ๒๕๕๑อาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ ประกอบกับมาตรา ๑๘ มาตรา ๒๐ แห่งพระราชบัญญัติการสาธารณสุขพ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๒) พ.ศ. ๒๕๕๐และมาตรา ๕๔ มาตรา ๕๘ มาตรา ๖๓ แห่งพระราชบัญญัติการสาธารณสุข พ.ศ. ๒๕๓๕ และกฎกระทรวงว่าด้วยอัตราค่าธรรมเนียมการให้บริการ เก็บ ขนและกำจัดสิ่งปฏิกูลหรือมูลฝอยและอัตราค่าธรรมเนียมอื่น ๆ พ.ศ. ๒๕๔๕เทศบาลตำบลบางกระสั้นได้รับความเห็นชอบจากสภาเทศบาลตำบลบางกระสั้นและโดยอนุมัติของผู้ว่าราชการจังหวัดพระนครศรีอยุธยาจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางกระสั้นเรื่อง การกำจัดสิ่งปฏิกูลและมูลฝอย พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลบางกระสั้นนับแต่วันถัดจากวันที่ได้ประกาศไว้โดยเปิดเผยที่สำนักงานเทศบาลตำบลบางกระสั้นแล้วเจ็ดวันข้อ ๓บรรดาเทศบัญญัติ ข้อบัญญัติ กฎข้อบังคับ ระเบียบ หรือคำสั่งอื่นใดในส่วนที่ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลบางกระสั้นเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕สิ่งปฏิกูล หมายความว่าอุจจาระหรือปัสสาวะ และหมายความรวมถึง สิ่งอื่นใดซึ่งเป็นสิ่งโสโครกหรือกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้าถุงพลาสติก ภาชนะที่ใส่อาหารมูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาดที่เลี้ยงสัตว์หรือที่อื่นข้อ ๕ผู้ครอบครองอาคาร หรือเคหสถานต้องจัดให้มีที่รองรับมูลฝอยในสถานที่ หรือเคหสถานในครอบครองของตนข้อ ๖ที่รองรับมูลฝอยต้องไม่รั่วหรือมีฝาปิดมิดชิดกันแมลงวัน และสัตว์ได้ตามแบบที่เจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๗ผู้ครอบครองสถานที่ อาคารหรือเคหสถาน ต้องรักษาบริเวณสถานที่อาคารหรือเคหสถานในครอบครองของตนไม่ให้มีสิ่งปฏิกูลและมูลฝอยหรือสิ่งเปรอะเปื้อนหรือมีการถ่ายเทหรือทิ้งสิ่งปฏิกูลหรือสิ่งเปรอะเปื้อนในการที่ขัดต่อสุขลักษณะข้อ ๘ห้ามผู้ใดถ่าย เท ทิ้งหรือทำให้มีสิ่งปฏิกูลและมูลฝอย หรือสิ่งเปรอะเปื้อนในทางสาธารณะอื่นใด เป็นต้นว่าถนน ซอย ตรอก แม่น้ำ คลองคู สระน้ำ บ่อน้ำเว้นแต่ในที่ซึ่งเจ้าพนักงานสาธารณสุขหรือเจ้าพนักงานท้องถิ่นอนุญาตให้จัดตั้งหรือจัดตั้งไว้ให้โดยเฉพาะข้อ ๙ห้ามผู้ใดนำสิ่งปฏิกูลไปในทางสาธารณะหรือที่สาธารณะอื่นใดเว้นแต่จะใช้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ ๑๐ห้ามผู้ใดถ่าย เท ทิ้ง สิ่งปฏิกูลที่อยู่ในที่รองรับมูลฝอยข้อ ๑๑ถ้าเจ้าพนักงานท้องถิ่นเห็นว่าสถานที่หรือบริเวณใดควรทำการเก็บขนมูลฝอยหรือสิ่งปฏิกูลไปทำการกำจัดให้ต้องด้วยสุขลักษณะยิ่งขึ้นโดยมีหนังสือแจ้งแก่ผู้ครอบครองสถานที่ อาคาร หรือเคหสถานล่วงหน้าไม่น้อยกว่า ๑๕วัน หรือเมื่อได้ปิดประกาศกำหนดบริเวณเก็บขนสิ่งปฏิกูล และมูลฝอย ณที่เปิดเผยในบริเวณที่กำหนดไม่น้อยกว่า ๓ แห่ง เป็นเวลาไม่น้อยกว่า ๑๕ วัน นับแต่วันประกาศแจ้งจากเจ้าพนักงานท้องถิ่นแต่ฝ่ายเดียวเท่านั้นโดยเสียค่าธรรมเนียมเก็บขนตามอัตราที่ได้กำหนดไว้ท้ายเทศบัญญัตินี้ข้อ ๑๒ห้ามผู้ใดรับจ้างเก็บขนสิ่งปฏิกูลและมูลฝอยจากสถานที่อาคาร หรือเคหสถานซึ่งอยู่ในเขตเก็บขนสิ่งปฏิกูลและมูลฝอยที่เจ้าพนักงานท้องถิ่นได้ประกาศแจ้งตามข้อ ๑๑เว้นแต่ได้รับอนุญาตจากเจ้าพนักงานท้องถิ่น ตามหลักเกณฑ์วิธีการและเงื่อนไขที่กำหนดตามเทศบัญญัตินี้ผู้ใดรับจ้างกำจัด เก็บขนสิ่งปฏิกูลและมูลฝอยอยู่แล้ว ก่อนวันใช้เทศบัญญัตินี้ต้องขอรับใบอนุญาตภายในเก้าสิบวัน นับแต่วันที่ใช้เทศบัญญัตินี้โดยเรียกเก็บค่าธรรมเนียมใบอนุญาตตามอัตราที่ได้กำหนดไว้ท้ายเทศบัญญัติข้อ ๑๓ผู้ครอบครองสถานที่ อาคารหรือเคหสถาน ซึ่งอยู่นอกบริเวณเก็บขนสิ่งปฏิกูลและมูลฝอย ตามข้อ ๑๑และผู้ครอบครองสถานที่ อาคารหรือเคหสถานซึ่งเจ้าพนักงานท้องถิ่นมิได้กำหนดให้กำจัดสิ่งปฏิกูลและมูลฝอย ตามข้อ๑๑ ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผาหรือฝัง หรือโดยวิธีอื่นใดที่ไม่ขัดต่อสุขลักษณะข้อ ๑๔ในการร้องขอรับใบอนุญาตตามความในข้อ๑๒ วรรคสอง ต้องยื่นเรื่องราวด้วยตนเองตามแบบที่กำหนดต่อเจ้าพนักงานท้องถิ่นและต้องเป็นผู้มีอาชีพกำจัด เก็บขนสิ่งปฏิกูลและมูลฝอยเท่านั้นผู้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๑๕ผู้ขอรับใบอนุญาตกำจัด เก็บ ขนสิ่งปฏิกูลและมูลฝอย จะต้องปฏิบัติตามหลักเกณฑ์ วิธีการและเงื่อนไขที่เจ้าพนักงานท้องถิ่นกำหนดข้อ ๑๖ผู้รับใบอนุญาตจะต้องเรียกเก็บค่าธรรมเนียมในการกำจัด เก็บ ขนสิ่งปฏิกูลและมูลฝอยโดยไม่เกินกว่าอัตราที่กำหนดท้ายเทศบัญญัตินี้ข้อ ๑๗การต่ออายุใบอนุญาตผู้รับใบอนุญาตจะต้องยื่นเรื่องราวตามแบบที่กำหนดด้วยตนเองต่อเจ้าพนักงานท้องถิ่นก่อนใบอนุญาตหมดอายุ ๓๐ วัน และปฏิบัติตามหลักเกณฑ์วิธีการและเงื่อนไขที่เจ้าพนักงานท้องถิ่นกำหนดข้อ ๑๘ในกรณีที่ใบอนุญาตสูญหาย ถูกทำลายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตตามแบบที่กำหนดต่อเจ้าพนักงานท้องถิ่นภายใน๑๕ วัน นับแต่วันที่ได้ทราบถึงการสูญหาย ถูกทำลาย หรือชำรุดในสาระสำคัญตามหลักเกณฑ์ วิธีการ และเงื่อนไขที่เจ้าพนักงานท้องถิ่นกำหนดข้อ ๑๙ในกรณีปรากฏว่าผู้รับใบอนุญาตไม่ปฏิบัติตามพระราชบัญญัติการสาธารณสุขกฎกระทรวงหรือเทศบัญญัติที่ออกตามพระราชบัญญัติการสาธารณสุข หรือเงื่อนไขที่ระบุไว้ในใบอนุญาตเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรไม่เกิน ๑๕ วันข้อ ๒๐เจ้าพนักงานท้องถิ่นมีอำนาจเพิกถอนใบอนุญาตเมื่อปรากฏว่าผู้รับใบอนุญาต(๑) ถูกสั่งพักใช้ใบอนุญาตตั้งแต่ ๒ ครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข(๓) ไม่ปฏิบัติหรือปฏิบัติไม่ถูกต้องตามกฎหมายกฎกระทรวง หรือเทศบัญญัติที่ออกตามพระราชบัญญัติการสาธารณสุขหรือเงื่อนไขที่ระบุไว้ในใบอนุญาต และการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๑ห้ามผู้ซึ่งมิได้เป็นพนักงานเจ้าหน้าที่ของเทศบาลตำบลบางกระสั้นทำการถ่ายเทหรือเคลื่อนสิ่งปฏิกูล และมูลฝอยในถังรับรถขน สถานที่เท เก็บหรือพักสิ่งปฏิกูลและมูลฝอยของเทศบาลตำบลบางกระสั้นข้อ ๒๒ห้ามผู้ซึ่งมิได้เป็นพนักงานเจ้าหน้าที่ของเทศบาลตำบลบางกระสั้นทำการขนคุ้ยเขี่ยหรือขุดสิ่งปฏิกูลและมูลฝอยในที่รองรับ รถขน เรือขนหรือสถานที่เทสิ่งปฏิกูลและมูลฝอยใด ๆ ของเทศบาลตำบลบางกระสั้นข้อ ๒๓ผู้ใดฝ่าฝืนเทศบัญญัติเทศบาลตำบลบางกระสั้นนี้มีความผิดตามมาตรา ๗๑ มาตรา ๗๓ แห่งพระราชบัญญัติการสาธารณสุข พ.ศ. ๒๕๓๕ต้องระวางโทษปรับไม่เกิน ๑,๐๐๐ บาทข้อ ๒๔ให้นายกเทศมนตรีตำบลบางกระสั้นรักษาการตามเทศบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๗ ตุลาคม พ.ศ. ๒๕๕๑สมทรงลีวัฒนะนายกเทศมนตรีตำบลบางกระสั้น[เอกสารแนบท้าย]๑. บัญชีอัตราค่าธรรมเนียมแนบท้ายเทศบัญญัติเทศบาลตำบลบางกระสั้นเรื่อง การกำจัดสิ่งปฏิกูลและมูลฝอย พ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๙กุมภาพันธ์ ๒๕๕๓นันท์นภัสร์/ตรวจ๙กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๒ ง/หน้า ๑๙๖/๔ กุมภาพันธ์ ๒๕๕๓